rejauldu/bengali-wikipedia huggingface dataset:
alt=Ant preserved in amber|থাম্ব|অম্বরে সংরক্ষিত পিঁপড়া অম্বর একটি বিশুদ্ধ ক্রোমা রঙ। বর্নচক্রে হলুদ এবং কমলা রঙের মাঝখান অম্বরের অবস্থান। রঙের নামটি অম্বর নামে পরিচিত একটি উপাদান থেকে উদ্ভূত হয়েছে, যা সাধারণত হলুদ, কমলা, বাদামী, লাল রঙেরও হয়। অম্বর মূলত হলুদ-কমলা রংগুলিরই একটি। ১৫০০ সালে ইংরেজিতে রঙের নাম হিসেবে প্রথম শব্দটি ব্যবহৃত হয়।Maerz and Paul A Dictionary of Color New York:1930--McGraw Hill Page 189; Color Sample of Amber: Page 43 Plate 10 Color Sample J3  তথ্যসূত্র   বিষয়শ্রেণী:হলুদের বর্ণচ্ছটা বিষয়শ্রেণী:কমলার বর্ণচ্ছটা
Uploading a work found on Flickr Use this form only for uploading a work found on Flickr created by someone else (not you). To upload work from somewhere other than Flickr, please return to Wikipedia:Upload.  The statement "<span style="color:grey">This photo is public</font>" DOES NOT SAY ANYTHING ABOUT COPYRIGHT. It only says that the photo is publicly viewable. The license logo and link are located under the "Additional Information" heading.  Flickr images have 8 different license options. 2 of the 6 Creative Commons (CC) licensing options are OK here:Statement on image page. License OK here? © All rights reserved  Copyrighted 25px NOT OK 25px25px25px Some rights reserved  CC-BY-NC-ND  25px NOT OK  25px25px25px Some rights reserved CC-BY-NC-SA 25px NOT OK 25px25px Some rights reserved CC-BY-NC 25px NOT OK 25px25px Some rights reserved CC-BY-ND 25px NOT OK 25px Some rights reserved CC-BY 25px OK 25px25px Some rights reserved CC-BY-SA 25px OK No rights reserved. Public Domain  25px OKThe icon 20px "BY" means the image license requires attribution, as in an image is "BY" a certain person. 15px SA is for Share Alike. Licenses with NC (15px - non-commercial use only) or ND (15px - no derivative works allowed to be created) are not OK here. If the image is not OK, consider asking the author to release their work under a free license such as CC-BY (Creative Commons Attribution license), or CC-BY-SA (Creative Commons Attribution Share Alike), or Public Domain.  Flickr can search its images by license. Click the "see more" links for each license. See the advanced search also. The Creative Commons search options are at the bottom.   You may wish to read the Wikimedia Commons' guide to help check if the images you are uploading are permitted. Here is a list and table of old and new versions of Creative Commons licenses that are accepted at the Wikimedia Commons.   75px The easiest way to upload an image from Flickr is to create an account at the Wikimedia Commons and [ upload it there]. The Wikimedia Commons is a collection of freely licensed images shared by all Wikimedia projects.  When you upload an image to Commons, it will automatically be available here under the same filename. Note: For questions or comments about this upload page please go to its talk page.  he:ויקיפדיה:רישוי/פליקר
আলি হাদি আল বুলাইহি (; জন্ম: ২১ নভেম্বর ১৯৮৯) হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।   তথ্যসূত্র    বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:সৌদি চতুর্থ বিভাগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ফুটবল সেন্ট্রাল ডিফেন্ডার
পদার্থবিজ্ঞানে আলোকবাহী ইথার বা লুমিনিফেরাস ইথার ছিল একটি প্রস্তাবিত কাল্পনিক মাধ্যম যা আলো এবং অন্যান্য তড়িৎচুম্বকীয় তরঙ্গকে শূন্যস্থানের মধ্য দিয়ে পরিবহন করত, যেমন জলের মাধ্যমে জলের তরঙ্গ বা বাতাসের মাধ্যমে শব্দের তরঙ্গ সঞ্চারিত হয়। মাইকেলসন-মোরলে পরীক্ষা এবং পরবর্তীতে আইনস্টাইনের আপেক্ষিকতার তত্ত্ব প্রমাণ করে যে এমন কোনো মাধ্যমের প্রয়োজন নেই, এবং আধুনিক পদার্থবিদ্যায় ইথারের ধারণাটি বাতিল করা হয়েছে।   ইথার তত্ত্বের কারণ:   তরঙ্গ সঞ্চালন ব্যাখ্যা করা:   নিউটনীয় পদার্থবিদ্যা অনুসারে, সকল তরঙ্গই কোনো না কোনো মাধ্যমের মাধ্যমে সঞ্চারিত হয়। আলোর তরঙ্গ প্রকৃতির ব্যাখ্যা দিতে বিজ্ঞানীরা এমন একটি মাধ্যমের প্রয়োজন অনুভব করেন যা শূন্যস্থান (ভ্যাকুয়াম) ভেদ করে আলো পরিবহন করতে পারে।   তড়িৎচুম্বকীয় তত্ত্ব:   জেমস ক্লার্ক ম্যাক্সওয়েল যখন আলোর তড়িৎচুম্বকীয় তত্ত্ব তৈরি করেন, তখন নিউটনীয় পদার্থবিজ্ঞানীরা ইথারকে সেই মাধ্যম হিসেবে ধরেছিলেন যার মাধ্যমে তড়িৎচুম্বকীয় তরঙ্গ সঞ্চারিত হয়।   ইথারের বৈশিষ্ট্য:   ইথারকে ওজনহীন, ঘর্ষণহীন, স্বচ্ছ এবং অদেখা একটি মাধ্যম হিসেবে কল্পনা করা হয়েছিল।   এটি মহাবিশ্বের সর্বত্র বিদ্যমান এবং পদার্থের অনুপস্থিতিতেও আলোর সঞ্চালনে সহায়ক বলে মনে করা হত।   ইথারের বিলুপ্তি:   মাইকেলসন-মোরলে পরীক্ষা:   ১৮৮৯ সালে আলবার্ট মাইকেলসন ও এডওয়ার্ড উইলিয়ামস মোরলে একটি পরীক্ষা করেন ইথারের অস্তিত্ব এবং ইথারের সাপেক্ষে পৃথিবীর গতি মাপার জন্য। এই পরীক্ষায় ইথারের অস্তিত্বের কোনো প্রমাণ পাওয়া যায়নি।   আপেক্ষিকতার তত্ত্ব:   পরবর্তীতে, আলবার্ট আইনস্টাইনের আপেক্ষিকতার বিশেষ তত্ত্ব ব্যাখ্যা করে যে, আলো কোনো মাধ্যমের প্রয়োজন ছাড়াই শূন্যস্থানে সঞ্চারিত হতে পারে। এর ফলে ইথার তত্ত্ব অপ্রয়োজনীয় হয়ে পড়ে।
শহীদ মুক্তিযোদ্ধা স্মৃতি স্টেডিয়াম  ১৯৯৬ সালে নির্মিত শেরপুর জেলায় অবস্থিত একটি স্টেডিয়াম, যেটি জেলার ক্রিকেট ও ফুটবল দলের হোমগ্রাউন্ড হিসেবে ব্যবহৃত হয়ে থাকে। ফুটবল ক্রিকেট ছাড়াও অন্যান্য খেলা অনুষ্ঠিত হয়ে থাকে মাঠটিতে।   আরো দেখুন    বাংলাদেশের ক্রীড়া স্থাপনাসমূহ  বাংলাদেশে ক্রিকেট মাঠের তালিকা  তথ্যসূত্র  বিষয়শ্রেণী:শেরপুর জেলা বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ
কুমারগাঁও বিদ্যুৎকেন্দ্র যা সিলেট বিদ্যুৎকেন্দ্র নামেও পরিচিত, হচ্ছে বাংলাদেশের সিলেট জেলার সিলেট সদর উপজেলায় অবস্থিত একটি গ্যাস টারবাইন বিদ্যুৎ কেন্দ্র। এই বিদ্যুৎকেন্দ্রটি বাংলাদেশ বিদ্যুৎ উন্নয়ন বোর্ড (বিপিডিবি) দ্বারা পরিচালিত হয়। এটি সিলেট জেলাসহ মৌলভীবাজার, সুনামগঞ্জ এবং হবিগঞ্জের কিছু অংশের সাথে সংযুক্ত।   কাঠামো  কুমারগাঁও পাওয়ার প্লান্টটি আখালিয়া, কুমারগাঁওয়ে অবস্থিত। এটি দুটি ট্রান্সমিশন লাইন সমৃদ্ধ ১৩২/৩৩ কেভি গ্রিডের একটি সাবস্টেশন। যার একটি ২২৫MW, অন্যটি ২০MW।   ইতিহাস  কুমারগাঁও সাবস্টেশনটি ১৩ মেগাওয়াট ক্ষমতা নিয়ে ১৯৬৭ সালে প্রতিষ্ঠিত হয়। বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয় স্বল্প গ্যাস ব্যবহার করে আরও অধিক বিদ্যুৎ উৎপাদনের লক্ষ্যে ১৫০ মেগাওয়াট সিলেট গ্যাস টারবাইন বিদ্যুৎকেন্দ্রকে ২২৫ মেগাওয়াট সম্মিলিত চক্র বিদ্যুৎকেন্দ্রে উন্নীত করার পরিকল্পনা হাতে নেয়। এই লক্ষ্যে, বাংলাদেশ বিদ্যুৎ উন্নয়ন বোর্ড (পিডিবি) ২০০৯ সালে সাংহাই ইলেকট্রিক গ্রুপের সাথে একটি চুক্তি স্বাক্ষর করে। কুমারগাঁও সাবস্টেশনে পিজিসিবির চারটি ১৩২/৩৩ কেভি ট্রান্সফর্মার রয়েছে। বাংলাদেশ বিদ্যুৎ উন্নয়ন বোর্ড সিলেট শহরে বিদ্যুৎ সরবরাহের জন্য দুটি ৩৩/১১ কেভি ট্রান্সফর্মার ব্যবহার করে।   আরো দেখুন    বাংলাদেশের বিদ্যুৎ খাত  বাংলাদেশের জ্বালানী নীতি  বাংলাদেশের বিদ্যুৎ কেন্দ্রের তালিকা   তথ্যসূত্র   বিষয়শ্রেণী:সিলেট জেলা বিষয়শ্রেণী:বাংলাদেশের বিদ্যুৎ কেন্দ্র বিষয়শ্রেণী:বাংলাদেশে শক্তি বিষয়শ্রেণী:বাংলাদেশের বিদ্যুৎ উৎপাদন কেন্দ্র বিষয়শ্রেণী:বাংলাদেশের জীবাশ্ম জ্বালানি বিদ্যুৎ কেন্দ্র বিষয়শ্রেণী:সিলেট বিভাগের অর্থনীতি বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
থাম্ব|তালিনন এস্তোনিয়া ইউরোপীয় ইউনিয়নের সদস্য এবং এখানে একটি উন্নত বাজার অর্থনীতি ব্যবস্থা বিদ্যমান।  ২য় বিশ্বযুদ্ধের আগে এস্তোনিয়ার অর্থনীতি ছিল কৃষিনির্ভর। তবে তার্তু শহর বিজ্ঞানের ক্ষেত্রে পরিচিত ছিল এবং ভারী শিল্পক্ষেত্র উন্নতির দিকে এগোচ্ছিল, ফিনল্যান্ডের মত। এস্তোনিয়ার মাখন, দুধ ও পনির পশ্চিম ইউরোপের বাজারে সুপরিচিত ছিল। জার্মানি ও যুক্তরাজ্য ছিল এস্তোনিয়ার প্রধান দুইটি বাজার। মাত্র ৩% বাণিজ্য সোভিয়েত ইউনিয়নের সাথে সম্পাদিত হত। ১৯৪০ সালে রাশিয়া বলপ্রয়োগ করে এসোনিয়া দখল করে এবং ২য় বিশ্বযুদ্ধে নাৎসি বাহিনী ও সোভিয়েত বাহিনীর ধ্বংসলীলা এস্তোনিয়ার অর্থনীতিকে ক্ষতিগ্রস্ত করে। যুদ্ধের পরে এস্তোনিয়া সোভিয়েত বলয়ে চলে যায় এবং সোভিয়েত ইউনিয়নের কেন্দ্রীয়ভাবে পরিকল্পিত কাঠামোতে একীভূত হয়ে যায়। ফলে এস্তোনিয়ার মাথাপিছু উৎপাদন পার্শ্ববর্তী পুঁজিবাদী দেশ ফিনল্যান্ডের তুলনায় হ্রাস পায়।   এস্তোনিয়া ১৯৮০-র দশকের শেষ দিকে সমজাতন্ত্র থেকে দূরে সরে যেতে থাকে এবং ১৯৯১ সালে একটি স্বাধীন পুঁজিবাদী দেশ হিসেবে আত্মপ্রকাশ করে। ১৯৯৪ সালে এস্তোনিয়া সমতল কর বা flat tax নীতি অনুসরণ করা শুরু করে। শুরুতে করের হার ধার্য করা হয় ২৬%। ২০০৫ সাল থেকে এটি প্রতি বছর ১% করে কমিয়ে ২০১০ সাল নাগাদ ১৮%-এ নামিয়ে আনার প্রক্রিয়া অব্যাহত আছে। ১৯৯০-এর দশকের ২য় ভাগে এস্তোনিয়া কেন্দ্রীয় ও পূর্ব ইউরোপের অন্য যেকোন দেশ অপেক্ষা বেশি মাথাপিছু বিদেশী বিনিয়োগ লাভ করে। The Estonian Economic Miracle , by Mart Laar. August 7, 2007. ওয়ার্ল্ড ব্যাংকের মতে এস্তোনিয়া বর্তমানে একটি উচ্চ-আয় দেশ।  এস্তোনিয়ার বর্তমান মুদ্রার নাম ক্রুন। কিন্তু সরকার ২০১১ থেকে ২০১৩ সালের মধ্যে দেশের মুদ্রা ইউরোতে রূপান্তরের পরিকল্পনা করেছে।   তথ্যসূত্র   বিষয়শ্রেণী:ইউরোপের অর্থনীতি বিষয়শ্রেণী:এস্তোনিয়া বিষয়শ্রেণী:দেশ অনুযায়ী অর্থনীতি বিষয়শ্রেণী:ওইসিডি সদস্য অর্থনীতি বিষয়শ্রেণী:ইউরোপীয় ইউনিয়নের সদস্যদের অর্থনীতি বিষয়শ্রেণী:দেশ অনুযায়ী ইউরোপের অর্থনীতি
মিরাসি (; ; ) উত্তর ভারত ও পাকিস্তানে প্রতিষ্ঠিত একটি সম্প্রদায়। তারা লোককাহিনী কথক এবং বিভিন্ন সম্প্রদায়ের ঐতিহ্যবাহী গায়ক ও নৃত্যশিল্পী। "মিরাসি" শব্দটি আরবি শব্দ (ميراث) মিরাস থেকে এসেছে, যার অর্থ উত্তরাধিকার বা কখনও কখনও ঐতিহ্য। শব্দটির কঠোর ব্যাকরণগত অর্থে, তারা সাংস্কৃতিক ও সামাজিক ঐতিহ্যের প্রচারক হিসাবে বিবেচিত হয়। তথ্যসূত্র
ছোটতুলাগাঁও মহিলা কলেজ ২০১৪ সালে “শিক্ষিত নারী আলোকিত জাতি” এ স্লোগানকে সামনে রেখে বাংলাদেশর কুমিল্লা জেলার বরুড়া এলাকায় প্রতিষ্ঠিত হয়। কলেজটির প্রতিষ্ঠাতা বাংলাদেশের একজন বিশিষ্ট শিল্পপতি আলহাজ্ব ইঞ্জিনিয়ার আতিকুর রহমান। ছোটতুলাগাঁও মহিলা কলেজ থিম সং চিত্র:ছোটতুলাগাঁও মহিলা কলেজের থিম সং.mp3   শিক্ষা ও পাঠ্যক্রম  এই কলেজে এইচএসসি/ ইন্টার লেভেলে নিম্নোক্ত বিভাগসমুহে পাঠ্যক্রম পরিচালনা করা হয়।   বিজ্ঞান  ব্যবসায় শিক্ষা  মানবিক   শিক্ষকমন্ডলী  বর্তমানে কলেজটিতে মোট ১৯ জন শিক্ষক আছেন বিভিন্ন বিভাগে।   আবাসিক সুবিধা  এই কলেজে ছাত্রীদের জন্য রয়েছে সর্বোচ্চ নিরাপত্তা সহকারে হোস্টেল ব্যবস্থা। এই হোস্টেলে থাকার জন্য ছাত্রীদের গুনতে হয় শুধুমাত্র খাবার / মিল খরচ। এই হোস্টেলে কোন মাসিক ফি দিতে হয় না।  গরীব মেধাবী শিক্ষার্থীদের জন্য খাবার খরচও সম্পূর্ণ ফ্রি।   তথ্যসূত্র   বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
কামাল উদ্দিন আহাম্মদ (জন্ম: ১ এপ্রিল ১৯৫৭) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল বোটানি বিভাগের অধ্যাপক এবং বিশ্ববিদ্যালয়টির ষষ্ঠ উপাচার্য।  প্রাথমিক জীবন ও শিক্ষা কামাল উদ্দিন আহাম্মদ ১৯৫৭ সালের ১ এপ্রিল কুমিল্লা জেলার হোমনা উপজেলার বিজয় নগর গ্রামে জন্মগ্রহণ করেন।  তিনি কুমিল্লা শিক্ষা বোর্ডের অধীনে ১৯৭২ সালে এসএসসি ও ১৯৭৪ সালে এইচএসসি পাশ করেন। তৎকালীন বাংলাদেশ কৃষি ইনস্টিটিউট (বর্তমানে শেকৃবি) থেকে তিনি ১৯৭৯ সালে কৃষিতে বিএসসি (সম্মান) ও ১৯৮২ সালে এমএসসি ডিগ্রি লাভ করেন। তিনি যুক্তরাজ্য থেকে ১৯৮৭ সালে এমফিল এবং ২০০৭ সালে পিএইচডি ডিগ্রি অর্জন করেন।  কর্মজীবন কামাল ১৯৮১ সালে তৎকালীন বাংলাদেশ কৃষি ইনস্টিটিউটে এগ্রিকালচারাল বোটানি বিভাগে প্রভাষক হিসেবে তার কর্মজীবন শুরু করেন। বাংলাদেশ কৃষি ইনস্টিটিউট ২০০১ সালে শেরেবাংলা কৃষি বিশ্ববিদ্যালয়ের উন্নীত হয়।  অধ্যাপনা ও গবেষণার পাশাপাশি দীর্ঘ কর্মজীবনে আহাম্মদ বিভিন্ন গুরুত্বপূর্ণ পদে দায়িত্ব পালন করেছেন। তিনি শেরেবাংলা কৃষি বিশ্ববিদ্যালয়সহ পটুয়াখালী বিজ্ঞান ও প্রযুক্তি বিশ্ববিদ্যালয়, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়, বাংলাদেশ কৃষি বিশ্ববিদ্যালয়, বঙ্গবন্ধু শেখ মুজিবুর রহমান কৃষি বিশ্ববিদ্যালয়, সিলেট কৃষি বিশ্ববিদ্যালয়, খুলনা বিশ্ববিদ্যালয়, ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি, রাজশাহী বিশ্ববিদ্যালয়, বাংলাদেশ কৃষি গবেষণা ইনস্টিটিউট, বাংলাদেশ কৃষি গবেষণা কাউন্সিল, যশোর শিক্ষা বোর্ডসহ বিভিন্ন বিশ্ববিদ্যালয় ও গবেষণা প্রতিষ্ঠানে পরীক্ষক, অতিথি শিক্ষক, শিক্ষক ও বিজ্ঞানী নিয়োগ বোর্ড বিশেষজ্ঞসহ নানাবিধ একাডেমিক ও গবেষণামূলক কার্যক্রমে গুরুত্বপূর্ণ ভূমিকা পালন করেন।  কামাল উদ্দিন আহাম্মদ ২০১৬ সালের ১৪ আগস্ট পরবর্তী চার বছরের জন্য শেরেবাংলা কৃষি বিশ্ববিদ্যালয়ের ষষ্ঠ উপাচার্য হিসেবে নিয়োগ লাভ করেন।  গবেষণাকর্ম ও প্রকাশনা কামাল উদ্দিন আহাম্মদ দেশীয় ও আন্তর্জাতিক জার্নালে ৩০টির বেশি গবেষণা নিবন্ধ প্রকাশ ও বহু সম্মেলনে গবেষণা প্রবন্ধ উপস্থাপন করেছেন।  তিনি ভুট্টা, গম ও ধান প্রভৃতি ফসলের উপর জাতিসংঘের খাদ্য ও কৃষি সংস্থা, ইউরোপীয় কমিশন, ইউএসএইড, বিশ্ববিদ্যালয় মঞ্জুরী কমিশন, শেরেবাংলা কৃষি বিশ্ববিদ্যালয় ইত্যাদি প্রতিষ্ঠান ও বাংলাদেশ সরকারের অধীনে একাধিক গবেষণা প্রকল্প বাস্তবায়ন করেছেন।  সদস্যপদ আহাম্মদ বিভিন্ন পেশাজীবী সংগঠনের সক্রিয় সদস্য। তিনি বাংলাদেশের সরকারি বিশ্ববিদ্যালয়ের উপাচার্যদের সংগঠন বাংলাদেশ বিশ্ববিদ্যালয় পরিষদ এর সভাপতি হিসেবে দায়িত্ব পালন করেন।  পুরস্কার ও সম্মাননা কামাল উদ্দিন আহাম্মদ শিক্ষা, গবেষণা ও বিশ্ববিদ্যালয় প্রতিষ্ঠায় অবদানের জন্য বাংলাদেশ শিক্ষা পর্যবেক্ষক সোসাইটি কর্তৃক প্রদত্ত অমর একুশে পদক-২০১২ লাভ করেন।   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:বাংলাদেশী শিক্ষায়তনিক বিষয়শ্রেণী:কুমিল্লা জেলার ব্যক্তি বিষয়শ্রেণী:শেরেবাংলা কৃষি বিশ্ববিদ্যালয়ের শিক্ষক বিষয়শ্রেণী:শেরেবাংলা কৃষি বিশ্ববিদ্যালয়ের উপাচার্য
মোহাম্মাদ সালমান (জন্মঃ ৭ আগস্ট ১৯৮১, করাচি)Profile espncricinfo. Retrieved 21 April 2011 হলেন একজন পাকিস্তানি আন্তর্জাতিক ক্রিকেটার। তিনি একজন ডানহাতি ব্যাটসম্যান এবং উইকেটরক্ষক হিসেবে প্রতিনিধিত্ব করে থাকেন। তিনি  কামরান আকমল এর পরিবর্তে দলে জায়গা পান।  খেলোয়াড়ী জীবন সালমানের আন্তর্জাতিক অঙ্গনের তিন ফরমেটেই অভিষেক ঘটে ওয়েস্ট ইন্ডিজের বিরুদ্ধে। তার প্রথম আন্তর্জাতিক স্ট্যাম্পিং উইকেট ছিল মারলন স্যামুয়েলস; যার বোলার ছিলেন সাঈদ আজমল।T20 #199 espncricinfo Retrieved 21 April 2011  আরও দেখুন  উমর আকমল  মুশফিকুর রহিম  তথ্যসূত্র   বহিঃসংযোগ       বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:পাকিস্তানি উইকেট-রক্ষক বিষয়শ্রেণী:করাচি থেকে আগত ক্রিকেটার বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:ফয়সালাবাদের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:পোর্ট কাসিম অথরিটির ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:ফয়সালাবাদ উল্ভসের ক্রিকেটার বিষয়শ্রেণী:উইকেট-রক্ষক
সিনে ব্লিটজ একটি মাসিক চলচ্চিত্র ম্যাগাজিন, যা ভারতের মুম্বই থেকে হিন্দি ও ইংরেজি ভাষায় প্রকাশিত হয়। হিন্দি চলচ্চিত্র (বলিউড) বিষয়ক এই ম্যাগাজিনটি ১৯৭৪ সালের ডিসেম্বরে প্রথম প্রকাশিত হয়েছিল। ২০০৬ সাল পর্যন্ত এটি ভারতের শীর্ষ তিনটি চলচ্চিত্র ম্যাগাজিনের একটি হিসেবে পরিচিত ছিল। সিনে ব্লিটজ বর্তমানে ডিজনি স্টারের মালিকানাধীন।   ইতিহাস  সিনে ব্লিটজ ১৯৭৪ সালে রিফা পাবলিকেশন্স দ্বারা চালু হয়েছিল, যার তত্ত্বাবধানে ছিলেন জনপ্রিয় রাজনৈতিক সাপ্তাহিক ব্লিটজ–এর প্রকাশক রুসি করঞ্জিয়া। ম্যাগাজিনটির প্রথম প্রধান সম্পাদক ছিলেন তার মেয়ে রিতা মেহতা।  পরবর্তী তিন দশক ধরে সিনে ব্লিটজ একটি শীর্ষস্থানীয় চলচ্চিত্র ম্যাগাজিন হিসেবে জনপ্রিয়তা পেয়েছিল। ২০০১ সালে এটি ইউবি গ্রুপের চেয়ারম্যান বিজয় মাল্য ভি.জে.এম. মিডিয়া প্রাইভেট লিমিটেডের অধীনে অধিগ্রহণ করেছিলেন। যদিও, ম্যাগাজিনটির পূর্ববর্তী মালিক রিতা মেহতা প্রধান সম্পাদক হিসেবে তার পদে বহাল ছিলেন।  অধিগ্রহণের পর ম্যাগাজিনটি পুনর্গঠন করা হয়েছিল এবং ২০০৩ সালে সিনে ব্লিটজ–এর আন্তর্জাতিক সংস্করণও চালু করা হয়েছিল। এর মধ্যে যুক্তরাষ্ট্র ও যুক্তরাজ্য সংস্করণ ছিল, যা মূলত এশীয় অভিবাসী সম্প্রদায়কে লক্ষ্য করে প্রকাশ করা হয়েছিল। উদ্বোধনী অনুষ্ঠানটি লন্ডনে অনুষ্ঠিত হয়েছিল। ২০০৬ সালে রিতা মেহতার স্থানে প্রধান সম্পাদক হিসেবে স্টারডাস্ট ম্যাগাজিনের প্রাক্তন সম্পাদক নিশি প্রেমকে নিয়োগ দেওয়া হয়েছিল।  ২০০৯ সালে ম্যাগাজিনটির ৩৫তম বার্ষিকী উপলক্ষ্যে, নিশি প্রেমের সম্পাদনায় হিন্দি চলচ্চিত্র শিল্পের ইতিহাস নিয়ে "লাভ অ্যান্ড লংগিং ইন হিন্দি সিনেমা" শিরোনামে একটি কফি টেবিল বই প্রকাশিত হয়েছিল।   তথ্যসূত্র    বহিঃসংযোগ     বিষয়শ্রেণী:১৯৭৪-এ প্রতিষ্ঠিত ম্যাগাজিন বিষয়শ্রেণী:১৯৭৪-এ মহারাষ্ট্রে প্রতিষ্ঠিত বিষয়শ্রেণী:ভারতের মাসিক ম্যাগাজিন বিষয়শ্রেণী:ভারতের চলচ্চিত্র ম্যাগাজিন বিষয়শ্রেণী:হিন্দি ভাষার ম্যাগাজিন বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:হিন্দি চলচ্চিত্র বিষয়শ্রেণী:মুম্বইয়ের গণমাধ্যম
থাম্ব|এস্টার ফানুস  এস্টার আখনৌখ ফানুস বা এস্টার ফানুস হলেন এক জন মিশরীয় খ্রিস্টান নারীবাদী ছিল। তিনি একটি বিশিষ্ট কিবতীয় পরিবারের সদস্য ছিলেন, এছাড়াও এস্টার নিউ ওম্যান সোসাইটির একজন প্রতিষ্ঠাতা সদস্য ছিলেন এবং ১৯২০ সালে উইমেন্স ওয়াফড কেন্দ্রীয় কমিটি প্রতিষ্ঠা করতে সাহায্য করেছিলেন। তার ছেলে হানা ফাহমি উইসা তার সম্পর্কে তার পারিবারিক স্মৃতিচারণ অ্যাসিয়াউট-এ লিখেছেন। Hanna Fahmy Wissa, Assiout: the saga of an Egyptian family, 2000.   জীবন  ইস্টার ফাহমি উইসা চিকিৎসক আখনৌখ ফানুস ও বালসাম উইসার কন্যা। তার পিতা-মাতার বাড়িতে আধিপত্য বিস্তারকারী জাতীয় ও ধর্মীয় পরিবেশ তার ব্যক্তিত্বের উপর বড় প্রভাব ফেলেছিল; সে অনুযায়ী তিনি তার পরিবারের মধ্যে উত্থাপিত ধারণা ও মতামত এবং তার বাবার লাইব্রেরিতে বিদ্যমান মূল্যবান বইয়ের মাধ্যমে স্বাধীনতা খুঁজে পেয়েছিলেন। তাদের পরিবারের একজন বন্ধু বিখ্যাত আইনজীবী মাকরাম ইবেদ যখন তাদের বাড়িতে গিয়েছিলেন, তখন এস্টার ফানুস জানতে পারেন যে সাদ জাঘলুল পাশা কিছু বন্ধুদের সাথে মিশর থেকে ব্রিটিশ শাসন আদেশ প্রত্যাহারের দাবিতে ইংল্যান্ড ভ্রমণের পরিকল্পনা করেন। এরপর তিনি ১৯১৯ সালের প্রথম দিকে ব্রিটিশ উপনিবেশবাদের বিরুদ্ধে বিদ্রোহের সিদ্ধান্ত নেন।  বিক্ষোভ যখন মিশরকে উত্তেজিত করে ও ব্রিটিশরা বিক্ষোভকারীদের গুলি করে, তখন দুঃখ অনুভব করে, এস্টার মার্কিন যুক্তরাষ্ট্রের প্রেসিডেন্ট উইলসনকে চিঠি লিখে বলেছিলেন: "এই যুদ্ধে চারজনকে লড়াইয়ের জন্য পাঠানো হয়েছিল" (সাদ জাঘলুল ও তার বন্ধুরা), "যদি এটি জরুরী হয়, তবে আমরা ৪ টি নিদর্শন মুক্ত করতে ৪ শত হতে পারে ৪ হাজার বা ৪ মিলিয়ন জনকে পাঠাতে পারি। এই সংখ্যার তিনগুণ আমাদের মাতৃভূমিতে ন্যায়বিচার প্রতিষ্ঠার জন্য লড়াই করছে। বয়স্করা তাদের শক্তিমত্তা ফিরে পায়, পুরুষরা সাহসী এবং মহিলারা কর্মঠ "  এস্টার সাফিয়া জাঘলুলের সাথে দেখা করতে কায়রো ভ্রমণ করেছিলেন, যিনি প্রেসিডেন্ট উইলসনকে উৎসর্গ করা বার্তায় তিনজন মহিলার স্বাক্ষরের প্রস্তাব করেছিলেন। এই বার্তায় স্বাক্ষর করতে এবং তাদের আপত্তি জমা দিতে শত শত মহিলা জড়ো হয়েছিল; তারপর তারা তাদের পতাকা উত্তোলন এবং স্লোগান দিতে একটি নারীবাদী বিক্ষোভে প্রদর্শিত করেন।  সন্তানদের মৃত্যুতে গভীরভাবে শোকাহত হওয়ার পর এবং অসুস্থতার কারণে গভীরভাবে ভোগান্তির পর, ইস্টার ফানুস ১৯৯০ সালের আগস্ট মাসে মারা যান। তিনি জাতীয় ঐক্যের উল্লেখযোগ্য প্রভাব রেখেছেন এবং মৃত্যুর আগ পর্যন্ত মিশরীয় মহিলাদের মুক্তির প্রচেষ্টা অব্যাহত রেখেছেন।   তথ্যসূত্র    বহিঃসংযোগ   .  Egyptian women make their mark.  বিষয়শ্রেণী:১৯৯০-এ মৃত্যু বিষয়শ্রেণী:১৮৯৫-এ জন্ম বিষয়শ্রেণী:মিশরীয় নারীবাদী
স্যার ফ্রান্সিস ডু প্রে ওল্ডফিল্ড (৩০ জুন ১৮৬৯ - ১৪ ফেব্রুয়ারি ১৯২৮)  একজন ইংরেজ ম্যাজিস্ট্রেট ছিলেন, যিনি মাদ্রাজ হাইকোর্টের বিচারক ছিলেন। তিনি ১৯২৩ সালে নাইট উপাধি লাভ করেন।   লিংকনশায়ারের স্ট্যামফোর্ডে ওল্ডফিল্ডের জন্ম,  রেভে. ক্যানন চার্লস ওল্ডফিল্ডের ছেলে। তিনি কেমব্রিজের মার্লবোরো কলেজ এবং ট্রিনিটি কলেজে শিক্ষা লাভ করেন। ১৮৯০ সালে, তিনি ভারতীয় সিভিল সার্ভিসে প্রবেশ করেন। তিনি ১৯০৪ সালে জয়েন্ট ম্যাজিস্ট্রেট, ১৯০৮ সালে মাদ্রাজের একজন জেলা ও দায়রা জজ এবং ১৯১৩-২৪ সালে মাদ্রাজ হাইকোর্টের পুইসনে বিচারক হন। তিনি ১৯২৪ সালে অবসর গ্রহণ করেন এবং ইংল্যান্ডে ফিরে যান, যেখানে ১৯২৪ থেকে ১৯২৮ সাল পর্যন্ত তিনি ম্যানচেস্টার বিশ্ববিদ্যালয়ে আইনশাস্ত্রের অধ্যাপক ছিলেন।   তিনি স্যার রিচার্ড কেলির মেয়ে ফ্রান্সেস সোফিয়া হেনরিয়েটা কেলিকে বিয়ে করেছিলেন। ১৯২৮ সালে ম্যানচেস্টারে নিউমোনিয়ায় মারা যান।   তথ্যসূত্র   বিষয়শ্রেণী:১৮৬৯-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্রিটিশ বিচারক বিষয়শ্রেণী:নাইটস ব্যাচেলর বিষয়শ্রেণী:ঔপনিবেশিক ভারতে ব্রিটিশ ব্যক্তি
ক্ষিতীশচন্দ্র নিওগী (সংক্ষেপে কেসি নিওগী; ১৮৮৮-১৯৭০) ছিলেন একজন ভারতীয় বাঙালি রাজনীতিবিদ। তিনি ভারতের গণপরিষদের সদস্য, স্বাধীন ভারতের প্রথম মন্ত্রিসভার সদস্য এবং ভারতের প্রথম অর্থ কমিশনের চেয়ারম্যান ছিলেন।  তিনি ভারতীয় জাতীয় কংগ্রেসের সদস্য ছিলেন এবং ১৯২০, ১৯২৩, ১৯২৬, ১৯৩০ সালে বাংলার প্রতিনিধিত্ব করে কেন্দ্রীয় আইন সভার সদস্য হিসাবে নির্বাচিত হওয়ার মাধ্যমে ধারাবাহিকভাবে আইনসভায় ফিরে আসেন। তিনি পরিকল্পনা উপদেষ্টা বোর্ড এবং ভারতীয় রেল তদন্ত কমিটির চেয়ারম্যান সহ ভারত সরকারের বেশ কয়েকটি গুরুত্বপূর্ণ পদে অধিষ্ঠিত ছিলেন। তিনি উড়িষ্যা রাজ্যের প্রতিনিধিত্ব করে গোলটেবিল সম্মেলনে যোগ দেন। তিনি জাতিসংঘের মানবাধিকার কমিশনেরও সদস্য ছিলেন।  তিনি ভারতের গণপরিষদের সদস্য হিসেবে নির্বাচিত হন এবং স্বাধীনতার পর জওহরলাল নেহরুর অধীনে ত্রাণ ও পুনর্বাসন মন্ত্রী এবং পরে বাণিজ্য মন্ত্রী হিসেবে স্বাধীন ভারতের প্রথম মন্ত্রিসভার সদস্য হন। আর কে শানমুখম চেট্টির পদত্যাগের পরে, নিওগী ১৯৪৮ সালে ভারতের দ্বিতীয় অর্থমন্ত্রী হিসাবে দায়িত্ব গ্রহণ করেন। তিনি মাত্র ৩৫ দিন দায়িত্ব পালন করে শ্যামাপ্রসাদ মুখোপাধ্যায়ের সাথে পদত্যাগ করার ফলে বাজেট উপস্থাপনের সুযোগ পাননি।  ১৯৫১ সালের ২২ শে নভেম্বরে ভারতের রাষ্ট্রপতি কর্তৃক তিনি দেশটির প্রথম অর্থ কমিশনের চেয়ারম্যান হিসাবে নিযুক্ত হন।  নিওগী ও তার স্ত্রী লীলার তিনটি সন্তান ছিল। তার জ্যেষ্ঠ পুত্র পৃথ্বীশ নিওগী (১৯১৮-৯১) মার্কিন যুক্তরাষ্ট্রের মানোয়ায় হাওয়াই বিশ্ববিদ্যালয়ের শিল্প ইতিহাসের অধ্যাপক ছিলেন।   তথ্যসূত্র    বহিঃসংযোগ   বিষয়শ্রেণী:ভারতের বাণিজ্য ও শিল্পমন্ত্রী বিষয়শ্রেণী:ভারতের অর্থমন্ত্রী বিষয়শ্রেণী:পশ্চিমবঙ্গের ব্যক্তি বিষয়শ্রেণী:ভারতের কেন্দ্রীয় আইনসভার সদস্য বিষয়শ্রেণী:১৯৭০-এ মৃত্যু বিষয়শ্রেণী:১৮৮৮-এ জন্ম
প্রিজারভেটিভ হলো এমন একটি পদার্থ বা রাসায়নিক যা খাদ্য পণ্য, পানীয়, ওষুধ, রঙ, জৈবিক নমুনা, প্রসাধনী, কাঠ এবং অন্যান্য অনেক পণ্যে যোগ করা হয় যাতে জীবাণুর বৃদ্ধি বা অবাঞ্ছিত রাসায়নিক পরিবর্তনের মাধ্যমে পচন রোধ করা যায়। সাধারণত, সংরক্ষণ দুটি পদ্ধতিতে বাস্তবায়িত হয়, রাসায়নিক এবং ভৌত। রাসায়নিক সংরক্ষণের মধ্যে পণ্যটিতে রাসায়নিক যৌগ যুক্ত করা জড়িত। ভৌত সংরক্ষণের মধ্যে হিমায়ন বা শুকানোর মতো প্রক্রিয়া অন্তর্ভুক্ত। সংরক্ষণকারী খাদ্য সংযোজন খাদ্যবাহিত সংক্রমণের ঝুঁকি কমায়, জীবাণুর পচন কমায় এবং তাজা গুণাবলী এবং পুষ্টির গুণমান সংরক্ষণ করে। খাদ্য সংরক্ষণের কিছু ভৌত কৌশলের মধ্যে রয়েছে ডিহাইড্রেশন, ইউভি-সি বিকিরণ, ফ্রিজে শুকানো এবং রেফ্রিজারেশন। রাসায়নিক সংরক্ষণ এবং ভৌত সংরক্ষণ কৌশল কখনও কখনও একত্রিত হয়।
করাচি ইলেকট্রিক ফুটবল ক্লাব পাকিস্তানের একটি অন্যতম ফুটবল ক্লাব; যা কে-ইলেকট্রিক এফ.সি. বা কে.ই. নামে সর্বাধিক পরিচিত। পাকিস্তান প্রিমিয়ার লিগে খেলার জন্য পাকিস্তানের সিন্ধু প্রদেশের রাজধানী করাচিতে দলটির অবস্থান ছিল। পিপলস ফুটবল স্টেডিয়ামকে হোমগ্রাউন্ড হিসাবে ব্যবহার করেছিলেন। এটি বর্তমানে পাবলিক লিমিটেড কোম্পানিতে পরিণত হয়েছিল। তাদের ক্রেস্ট এবং কিটে প্রতিফলিত ক্লাবের রঙগুলি পিছনে এবং হলুদ ছিল।  ইতিহাস  ১৯৭৪ সালে প্রতিষ্ঠিত, কে-ইলেক্ট্রিক ২০০৫ সালে পাকিস্তান ফুটবল ফেডারেশন লিগ থেকে পদোন্নতি জিতেছিল যখন তারা পাকিস্তান রেলওয়েতে রানার্স-আপ হয়েছিল। ক্লাবটি ২০১৪–১৫ মৌসুমে তাদের প্রথম লিগ শিরোপা জিতেছিল, আগের দুটি মৌসুমে রানার্স-আপ হয়ে শেষ হয়েছে। তারা পাকিস্তান থেকে প্রথম ক্লাব হিসেবে এএফসি কাপে খেলার যোগ্যতা অর্জন করেছিলেন।  আগস্ট ২০১৫ সালে, কে-ইলেক্ট্রিক এফসি ভুটান এবং মঙ্গোলিয়ার চ্যাম্পিয়নদের পরাস্ত করে এএফসি কাপ প্লে-অফে অগ্রসর হওয়া প্রথম পাকিস্তান ফুটবল ক্লাব হয়ে পাকিস্তান ফুটবলের ইতিহাস তৈরি করে। তারা ড্রুক ইউনাইটেডের সাথে ৩–৩ ড্র করে আগে খোরোমখোনকে ১–০ হারায়। যাইহোক, প্লে-অফে, তারা বাহরাইনের আল-হিদের কাছে ২–০ গোলে হেরে যায়।  একই বছর অক্টোবরে, কে-ইলেক্ট্রিক এফসি বাংলাদেশে শেখ কামাল আন্তর্জাতিক ক্লাব কাপে অংশগ্রহণ নিয়েছিলেন। তাদের স্ট্রাইকার মুহাম্মদ রসুল ৩টি ম্যাচে ৪টি গোল করেছেন।  কে-ইলেক্ট্রিক বিভিন্ন যুব উদ্যোগ যেমন কে-ইলেক্ট্রিক লিয়ারি অনূর্ধ্ব-১৬ ফুটবল লিগের আয়োজন করেছিলেন।  ২০২০ সালে, কে-ইলেক্ট্রিক ফুটবল দলকে বিলুপ্ত করে দিয়েছেন।   প্রতিদ্বন্দ্বিতা  রাওয়ালপিন্ডি-ভিত্তিক খান রিসার্চ ল্যাবরেটরিজের সাথে ক্লাবটির দীর্ঘদিনের দ্বন্দ্ব ছিল। প্রতিদ্বন্দ্বিতা শুরু হয় যখন কে-ইলেক্ট্রিক এবং খান রিসার্চ ল্যাবরেটরিজ ২০১১ এবং ২০১২ সালে পাকিস্তান জাতীয় চ্যালেঞ্জ কাপের ফাইনালে মুখোমুখি হয়েছিল, যেখানে খান রিসার্চ ল্যাবরেটরিজ খেলার সাথে পেনাল্টিতে উভয় ফাইনালে অতিরিক্ত সময়ের পর যথাক্রমে ০–০ ড্র ১–০ এবং ৩–১ জিতেছিল। কে-ইলেক্ট্রিকই ২০১৪–১৫ মৌসুমে লিগ জিতলে ঘরোয়া চ্যাম্পিয়ন হিসেবে খান রিসার্চ ল্যাবরেটরিজের রাজত্বের অবসান ঘটিয়েছিল।  সাফল্য পাকিস্তান প্রিমিয়ার লিগ:  বিজয়ী (১): ২০১৪–১৫  রানার্স-আপ (২): ২০১২–১৩, ২০১৩–১৪ পাকিস্তান জাতীয় ফুটবল চ্যালেঞ্জ কাপ:  বিজয়ী (৪ ): ২০১১, ২০১২, ২০১৩, ২০১৪  মহাদেশীয় ইতিহাস   সময়কাল  প্রতিযোগিতা পর্ব  ক্লাব  স্বাগতিক  অথিতি  সমষ্টিসমষ্টি২০১৬বাছাইপর্বের প্লে অফ পর্ব ৩–৩ খোরোমখোন১–০ প্লে অফ পর্ব আল-হিদ০–২   উল্লেখযোগ্য খেলোয়াড়   তথ্যসূত্র  বহিঃসংযোগ     বিষয়শ্রেণী:পাকিস্তানের ফুটবল ক্লাব বিষয়শ্রেণী:১৯১৩-এ প্রতিষ্ঠিত ফুটবল ক্লাব বিষয়শ্রেণী:১৯১৩-এ প্রতিষ্ঠিত বিষয়শ্রেণী:পাকিস্তান প্রিমিয়ার লিগের দল